
Linnavara tasuta kasutusse andmine 

Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 5.2, 5.2.2, 7.2, 7.2.6, 46, 46.4 alusel

1. ASJAOLUD JA MENETLUSE KÄIK

Linnavara- ja Majandusametile laekus avaldus Mittetulundusühingult LAULUKLUBI EHHO, registrikood 80175937, juhatuse liige Mihhail Rumjantsev, milles palutakse anda tasuta kasutusse Narvas Puškini tn 33 hoones asuv soklikorruse ruum nr 20, projekti “Vabaaja keskus TULUKE” teostamiseks (kultuuriürituste korraldamine lastele ja Narva linna vähekindlustatud elanikele).

Ruumi üldpind:





65,8 m2
Arvestuslik üüritasu Mittetulundusühingu kasutamiseks:
390,85 krooni kuus

Mittetulundusühingu LAULUKLUBI EHHO avaldus arutati Narva Linnavalitsuse linnavarakomisjoni istungil 16.05.2006.a (protokoll nr 7) ja otsustati:

1. Anda Mittetulundusühingule LAULUKLUBI EHHO, registrikood 80175937, avalikku enampakkumist   korraldamata määramata ajaks tasuta kasutusse Narvas Puškini tn 33 asuv soklikorruse ruum nr 20 üldpindalaga 65,8 m2 projekti “Vabaaja keskus “Tuluke” teostamiseks.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Linnavara kasutuse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutuse andmise korra” punktidele 7.2, 7.2.6, 46, 46.4 võib linnavara  kasutusse anda tasuta või tavalisest madalama tasu eest tähtajaga kuni 5 aastat või määramata ajaks ja avalikku enampakkumist või eelläbirääkimistega pakkumist korraldamata linna huvidest tulenevatel juhtudel.

3. OTSUS

Anda Mittetulundusühingule LAULUKLUBI EHHO, registrikood 80175937, avalikku enampakkumist korraldamata määramata ajaks tasuta kasutusse Narvas Puškini tn 33 asuv soklikorruse ruum nr 20 (vastavalt hoone inventariseerimisplaanile) üldpindalaga 65,8 m2 projekti “Vabaaeg keskus “Tuluke” korraldamiseks.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Mittetulundusühingule LAULUKLUBI EHHO.

4.3. Korraldus jõustub seadusega sätestatud korras.

